Ric Battellino

Ricardo Battellino (født 7. juli 1951 i ItaliaAustralias regjering (The Treasury) - APPOINTMENT OF RESERVE BANK DEPUTY GOVERNOR AND BOARD MEMBER , 14.02.2007) er en italiensk økonom, som var visesentralbanksjef (Deputy Governor) i Reserve Bank of Australia, under sentralbanksjef Glenn Stevens fra februar 2007 til han pensjonerte seg i 2012. I tillegg til stillingen som visesentralbanksjef var han visestyreformann i sentralbankens styre, og formann for Risikostyringskomiteen. 

Battellino ble født i Italia, men migrerte til Australia sammen med sine foreldre, og vokste opp i Queensland.The Australian – Reserve banks on Battellino, 15.02.2007 Han har en honours degree i økonomi fra The University of Queensland. Han var også Sloan Fellow ved London Business School i 1981 og 1982. 

Han begynte i sentralbanken i 1973, og hadde ulike stillinger innen forskningsavdelingen og innlandsavdelingen (Domestic Markets Department). I 1979 ble han leder for innlandsavdelingen, og i 1981 ble han leder for utlandsavdelingen (International Department). Fra 1994 og fram til han ble visesentralbanksjef i 2007 var han leder for Financial Markets. 

Han har to barn, og bor i Pymble, en forstad til Sydney. 

I februar 2012 overtok Philip Lowe hans stilling som visesentralbanksjef i Reserve Bank of Australia.

 Referanser 

 Eksterne lenker 
 Reserve Bank of Australia – Ric Battellino Biographical Summary

Kategori:Sentralbanksjefer
Kategori:Italienske økonomer
Kategori:Australske økonomer
Kategori:Fødsler i 1951